
Μονάδα Ειδικών Αποστολών Λιμενικού Σώματος (ΜΕΑΛ/ΛΣ) και 
άλλες διατάξεις περί αυτού. 


δικών Αποστολών Λιμενικού Σώματος, στα πλαίσια του προαναφερόμε- 
νου επιχειρησιακού αντικειμένου της Μονάδας. 

Άρθρο 2 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


Εκδίδομε τον ακόλουθο νόμο που ψήφισε η Βουλή: 

Άρθρο 1 

Σύσταση - Αρμοδιότητες 

1. Συνιστάται Μονάδα Ειδικών Αποστολών Λιμενικού Σώματος 
(ΜΕΑ/ΛΣ) με λειτουργική και επιχειρησιακή αυτοτέλεια, υπαγομένη 
στον Αρχηγό του Λιμενικού Σώματος δια της Διευθύνσεως Ασφαλείας 
του Υπουργείου Εμπορικής Ναυτιλίας. 

2. Η Μονάδα αναλαμβάνει αποστολές που εκτελούνται: 

α) Στο θαλάσσιο, το χερσαίο και λοιπούς χώρους αρμοδιότητας του 
Λιμενικού Σώματος, όπως καθορίζονται από τις κείμενες διατάξεις, σε 
ολόκληρη την Επικράτεια. 

β) Εκτός των χώρων αρμοδιότητας του Λιμενικού Σώματος, κατό¬ 
πιν ειδικών διαταγών και όταν ζητηθεί από άλλες κρατικές υπηρεσίες ή 
αρχές. Η τελευταία προϋπόθεση δεν είναι αναγκαία, όταν πρόκειται για 
αυτόφωρο έγκλημα, που τελέσθηκε ή επιχειρήθηκε στους χώρους του 
εδαφίου α'. 


3. Η Μονάδα έχει τις αρμοδιότητες: 


α) Πρόληψη και καταστολή των εγκλημάτων, που αναφέρονται στην 
παρ. 1 του άρθρου 1 του Ν. 1916/1990 (ΦΕΚ 187 Α’) «για την προ¬ 
στασία της κοινωνίας από το οργανωμένο έγκλημα» ή προβλέπονται 
από κανόνες διεθνούς δικαίου που δεσμεύουν την Ελλάδα. 

β) Αντιμετώπιση των κινδύνων από κάθε είδους εκρηκτικούς μηχανι¬ 
σμούς και βομβιστικές απειλές. 

γ) Συμμετοχή σε μέτρα ασφαλείας εκδηλώσεων η δραστηριοτήτων 
και προστατευόμενων προσώπων. 


δ) Συνδρομή σε άλλες αποστολές του Υπουργείου Εμπορικής Ναυτι¬ 
λίας και των λιμενικών αρχών της Χώρας, σε εκτέλεση ειδικών διατα¬ 
γών του Αρχηγού Λιμενικού Σώματος. 


ε) Υποβοήθηση του έργου των ανακριτικών και εισαγγελικών αρ¬ 
χών, ιδίως με τη σύλληψη δραστών, με την εκτέλεση έρευνας, αυτοψίας, 
πραγματογνωμοσύνης καθώς και με τη φύλαξη των στοιχείων των 
ερευνώμενων υποθέσεων ή του περιβάλλοντος χώρους. 


στ) Παροχή κάθε δυνατής βοήθειας στις Ένοπλες Δυνάμεις, στα Σώ¬ 
ματα Ασφαλείας, στις κρατικές υπηρεσίες και στα πλαίσια των λοιπών 
δραστηριοτήτων του Λιμενικού Σώματος επ’ ωφελεία του κοινωνικού 
συνόλου, μετά από ειδικές διαταγές του Αρχηγού. 


ζ) Παροχή ειδικής εκπαίδευσης και μετεκπαίδευσης στο προσωπικό 
■ ·ΐ} · *> ν ι ' Γ 


Οργάνωση και λειτουργία 

1. Η Μονάδα Ειδικών Αποστολών Λιμενικού Σώματος διοικείται 
από ανώτερο αξιωματικό αυτού. 

2. Με κανονισμό εσωτερικής οργάνωσης και λειτουργίας της Μονά¬ 
δας, που εισηγείταί ο Αρχηγός του Λιμενικού Σώματος και εγκρίνεται 
με απόφαση του Υπουργού Εμπορικής Ναυτιλίας, μη δημοσιευόμενο 
στην Εφημερίδα της Κυβερνήσεως, ρυθμίζονται τα εξής θέματα: 

.α) Η διάρθρωση της Μονάδας και η σύνθεση του προσωπικού της. 

β) Οι επί μέρους ειδικότητες και τα αντίστοιχα καθήκοντα του προ¬ 
σωπικού. 

γ) Ο τρόπος ειδικής εκπαίδευσης, μετεκπαίδευσης και συντήρησης 
του προσωπικού. 

δ) Η εκτέλεση της υπηρεσίας του και οι συναφείς υποχρεώσεις του. 

ε) Τα χρησιμοποιούμενα μέσα και ο ειδικός εξοπλισμός του. 

στ) Κάθε άλλη λεπτομέρεια σχετικά με την οργάνωση, τη λειτουργία 
της Μονάδας και την εκπλήρωση της αποστολής της. 

Με την έγκριση του κανονισμού της παρ. 2 του παρόντος άρθρου κα- 
ταργείται το άρθρο 21 του Π.Δ. 259/1988 (ΦΕΚ 117 Α’). 

3. Με ιδιαίτερο ως άνω κανονισμό οργάνωσης και λειτουργίας του 
Σχολείου Ειδικών Αποστολών Λιμενικού Σώματος ρυθμίζονται τα εξής 
θέματα: 

α) Το είδος, το περιεχόμενο και η διάρκεια της παρεχόμενης εκπαί¬ 
δευσης ή μετεκπαίδευσης. 

β) Τα προγράμματα διδασκαλίας κατα τα αντίστοιχα εκπαιδευτικά 
τμήματα. 

γ) Οι υποχρεώσεις και τα δικαιώματα εκπαιδευτών και εκπαιδευόμε¬ 
νων. 

δ) Ο τρόπος εξέτασης, αξιολόγησης και βαθμολόγησης των εκπαι- 
δευομένων. 

ε) Ο τύπος των διακριτικών και πτυχίων ή αποδεικτικών, που κατά 
περίπτωση απονέμονται σε όσους αποφοιτούν από το Σχολείο Ειδικών 
Αποστολών Λιμενικού Σώματος (ΣΕΑ/ΛΣ). 

στ) Κάθε άλλη σχετική λεπτομέρεια αναφερόμενη στην οργάνωση και 
λειτουργία του Σχολείου αυτού. 

4. Για τις ανάγκες του Σχολείου Ειδικών Αποστολών του Λιμενικού 
Σώματος συνιστάται στο γραφείο του Υπουργού μία (1) θέση ειδικού 
συμβούλου μετακλητού υπαλλήλου, την οποία καταλαμβάνει ειδικός 
επί θεμάτων εκπαιδεύσεως και επιμορφώσεως στρατιωτικού προσωπι¬ 
κού. 

5. Με’απόφαση του Υπουργού Εμπορικής Ναυτιλίας, μετά από πρό¬ 
ταση του Αρχηγού Λιμενικού Σώματος, καθορίζεται η έδρα της Μονά- 

δας στις κατά τόπους λιμενικές αρχές. 

Άρθρο 3 

Στελέχωση - Ρύθμιση θεμάτων προσωπικού 

1. Η Μονάδα Ειδικών Αποστολών Λιμενικού Σώματος στελεχώνεται 
με μόνιμο στρατιωτικό προσωπικό του Λιμενικού Σώματος ως εξής: 

α) Από το μόνιμο εν ενεργεϊα προσωπικό, το οποίο με απόφαση του 
Αρχηγού Λιμενικού Σώματος και ύστερα από ειδική επιλογή εντάσσεται 
στη Μονάδα, εφόσον επιθυμεί και διαθέτει πτυχίο του Σχολείου Ειδικών 
Αποστολών Λιμενικού Σώματος ή πτυχία και αποδεικτικά των ειδικών 
δυνάμεων των Ενόπλων Δυνάμεων, ειδικότητας υποβρυχίου καταστρο- 
φέως ή αλεξιπτωτιστού/καταδρομέως ή καταστροφέως/καταδρο- 
μέως ή πυροτεχνουργού ή καταδρομέως/τυφεκιοφόρου ή πεζοναύτου/ 
τυφεκιοφόρου. 

β) Από νέοκατατασσόμενο προσωπικό, ύστερα από ειδική επιλογή. 

Οι υποψήφιοι της κατηγορίας αυτής, πέραν των γενικών προσόντων, 
που καθορίζονται από τις ισχύουσες διατάξεις για την κατάταξη υπαξι- 
ωματικών και λιμενοφυλάκων Λιμενικού Σώματος, πρέπει να διαθέ¬ 
τουν πτυχίο ή αποδεικτικό των ειδικών δυνάμεων των Ενόπλων Δυνά¬ 
μεων για τις ειδικότητες που αναφέρονται στο προηγούμενο εδάφιο. 

Το παραπάνω νέοκατατασσόμενο προσωπικό, μετά την επιτυχή απο¬ 
φοίτησή του από την αντίστοιχη παραγωγική σχολή στελεχών του Λι¬ 
μενικού Σώματος και του Σχολείου Ειδικών Αποστολών Λιμενικού Σώ¬ 
ματος, εντάσσεται στη Μονάδα. 

2. Τα απαιτούμενα ουσιαστικά προσόντα για την ειδική επιλογή των 
προς ένταξη στη Μονάδα υποψηφίων, τόσο των εν ενεργεϊα μονίμων της 
περίπτωσης Ια', όσο και των νεοκατατασσομένων της περίπτωσης Ιβ’ 
του παρόντος άρθρου, τα ειδικότερα προσόντα και οι προϋποθέσεις πε¬ 
ραιτέρω παραμονής στη Μονάδα του επιχειρησιακού προσωπικού της, 
καθώς και ο τρόπος διαπίστωσης της ύπαρξης ή της συνδρομής των πα¬ 
ραπάνω, καθορίζονται από τον προβλεπόμενο στο άρθρο 2 του παρόντος 
νόμου κανονισμό εσωτερικής οργάνωσης και λειτουργίας της Μονάδας. 

3. Στο προσωπικό Λιμενικού Σώματος, που στελεχώνει τη Μονάδα 
και διαθέτει τα τυπικά και ουσιαστικά προσόντα των παραγράφων 1 και 
2 του παρόντος άρθρου, χορηγείται, ανάλογα με την ειδικότητα εκά- 
στου, ένα από τα επιδόματα κινδύνου ή επιχειρήσεων, που προβλέπεται 
για το προσωπικό αντίστοιχων βαθμών και ειδικοτήτων των Ενόπλων 
Δυνάμεων ή της Ελληνικής Αστυνομίας υπό τις αυτές προϋποθέσεις. 

4. Ο τύπος των στολών επιχειρήσεων του προσωπικού της Μονάδας, 
τα διακριτικά βαθμού ή ειδικότητας αυτού, ως και κάθε άλλη συναφής 
λεπτομέρεια, καθορίζονται με απόφαση του Υπουργού Εμπορικής Ναυ¬ 
τιλίας μετά από πρόταση του Αρχηγού Λιμενικού Σώματος, δημοσιευό¬ 
μενη στην Εφημερίδα της Κυβερνήσεως. 

5. Για τα θέματα που δεν ρυθμίζονται με τον παρόντα νόμο εφαρμό¬ 
ζονται οι διατάξεις που ισχύουν για το στρατιωτικό προσωπικό του Λι¬ 
μενικού Σώματος. 

Άρθρο 4 

Σύσταση οργανικών θέσεων 

1. Για την εφαρμογή του παρόντος νόμου συνιστώνται διακόσιες 
(200) νέες οργανικές θέσεις στρατιωτικού προσωπικού του Λιμενικού 
Σώματος, οι οποίες κατανέμονται ως εξής: 

α) Πλοιάρχου Λ.Σ. (Γενικών Υπηρεσιών) Μία (1) 

β) Αντιπλοιάρχου Λ.Σ. ( » » ) Μία (1) 

γ) Πλωταρχών Λ.Σ. ( » » ) Δύο (2) 

δ) Υποπλοιάρχων Λ.Σ. ( » » ) Τρεις (3) 

ε) Σημαιοφόρων - 

Ανθυποπλοιάρχων Λ.Σ. ( » » ) Τρεις (3) 

στ) Υπαξιωματικών Λ.Σ. Πενήντα (50) 

ζ) Λιμενοφυλάκων Εκατόν σαράντα (140) 

Άρθρο 5 

Απαιλλαγές από φάρους και δασμούς · 

1. Η υπέρ των Ενόπλων Δυνάμεων προβλεπόμενη στο άρθρο 14 του 
Ν. 2366/1953 (ΦΕΚ 83 Α') «Περί καταργήσεως φορολογικών απαλ¬ 
λαγών και εξαιρέσεων» αποιλλαγή από φόρους, με εξαίρεση το φόρο 
προστιθέμενης αξίας, επεκτείνεται και ισχύει στο Λιμενικό Σώμα. Ει¬ 
δικά για το φόρο προστιθέμενης αξίας ισχύουν οι προβλεπόμενες ειδικές 
απαλλαγές, που ορίζονται από το άρθρο 22 παρ. 1 του Ν. 1642/1986 
(ΦΕΚ 125 Α’). 

2. Το άρθρο μόνο του Α.Ν. 536/1968 «Περί χορηγήσεως απαλλα¬ 
γής δασμών καυσίμων και λιπαντικών εις το Λιμενικό Σώμα» (ΦΕΚ 


203 Λ") καταργείται. 

Άρθρο 6 

Πτητική ενέργεια ειδικοτήτων 

Αξιωματικοί, ανθυπασπιστές, υπαξιωματικοί και λιμενοφύλακες του 
Λιμενικού Σώματος, κάτοχοι πτυχίου τεχνικής ειδικότητας αεροσκα¬ 
φών ή και άλλης ειδικότητας, που καθορίζεται με διαταγή του Αρχηγού 
Λιμενικού Σώματος μετά από απόφαση του Συμβουλίου Λιμενικού Σώ¬ 
ματος με μείζονα σύνθεση, χρησιμοποιούμενοι σε δοκιμαστικές πτήσεις 
ή άλλες διατεταγμένες υπηρεσίες ή αποστολές, που απαιτούν την πα¬ 
ρουσία τους κατά τη διάρκεια της πτήσης, τίθενται σε πτητική ενέργεια, 
με απόφαση του Αρχηγού Λιμενικού Σώματος, το πολύ για ένα εξάμηνο 
κάθε δεκαοκτάμηνο, εφόσον μέσα στο δεκαοκτάμηνο αυτό συμπληρώ¬ 
σουν επί αεροσκάφους τριάντα (30) ώρες πτήσης, κατ’ ελάχιστο όριό. 
Το πιο πάνω ιπτάμενο προσωπικό δικαιούται πτητικού επιδόματος, 
σύμφωνα με τις διατάξεις που ισχύουν κάθε φορά για το στρατιωτικό 
προσωπικό των Ενόπλων Δυνάμεων. 

Άρθρο 7 

Προμήθειες και επισκευές 

1. Από την κεντρική εκτέλεση κατά την παράγραφο 3 του άρθρου 3 
του Ν. 1797/1988 (ΦΕΚ 164 Α') εξαιρούνται οι προμήθειες ή οι επι¬ 
σκευές που προορίζονται για τις ανάγκες του Λιμενικού Σώματος και 
αφορούν πλωτά, χερσαία και εναέρια μέσα, οπλισμό, τηλεπικοινωνιακό 
υλικό, κάθε είδος εξαρτημάτων και ανταλλακτικών των παραπάνω μέ¬ 
σων, καθώς και εργαλεία συντηρήσεως, επισκευής και λειτουργίας 
τους. 

2. Οι προμήθειες ή επισκευές των παραπάνω ειδών εκτελούνται σύμ¬ 
φωνα με τις διατάξεις για τις προμήθειες ή επισκευές των Ενόπλων Δυ-, 
νάμεων, που εφαρμόζονται αναλόγως. 

3. Οι προμήθειες των παραπάνω ειδών εξαιρούνται από την ένταξή 
τους στο ενιαίο πρόγραμμα προμηθειών, καθώς και την τελική έγκριση, 
που προβλέπονται από τα άρθρα 2 και 6 του Ν. 1797/1988 (ΦΕΚ 
164 Λ') αντιστοίχως. 

Άρθρο 8 

Στο τέλος της παρ. 11 του άρθρου 78 του Ν. 1892/1990 προστίθε¬ 
ται το εξής εδάφιο: . 

«Προκειμένου περί του Υπουργείου Εμπορικής Ναυτιλίας για τη σύ¬ 
σταση των Κλάδων και τις αρμοδιότητες των Κλαδαρχών εφαρμόζο¬ 
νται αναλόγως οι διατάξεις των παραγράφων 1, 2 και 3 του παρόντος 
άρθρου». 

Άρθρο 9 

1. Ιδρύεται «Μουσείο Εμπορικής Ναυτιλίας» (Μ.Ε.Ν.) με έδρα τον 
Πειραιά, το οποίο αποτελεί αυτοτελή υπηρεσία του Υπουργείου Εμπορι¬ 
κής Ναυτιλίας και διοικείται από ανώτατο ή ανώτερο Αξιωματικό Λ.Σ. 

2. Σκοπός του Μουσείου είναι η αναζήτηση, η περισυλλογή, η συγκέ¬ 
ντρωση, η διαφύλαξη και η συντήρηση όλων των κειμηλίων και εκθεμά¬ 
των, που αναφέρονται στην Ελληνική Εμπορική Ναυτιλία, καθώς και η 
ευρύτερη γνωριμία αυτών με τους σπουδαστές της ναυτικής εκπαίδευ¬ 
σης και του κοινού γενικότερα, για την προσέλκυση νέων στο ναυτικό 
επάγγελμα. 

3. Προς υποβοήθηση του έργου του Μουσείου συνιστάται γνωμοδο- 
τικό συμβούλιο, που αποτελείται από: 

α) τον Αρχηγό ή Υπαρχηγό του Λιμενικού Σώματος, ως Πρόεδρο, 

β) έναν εκπρόσωπο της Ενώσεως Ελλήνων Εφοπλιστών, 

γ) έναν εκπρόσωπο της Ελληνικής Επιτροπής Ναυτιλιακής Συνεργα¬ 
σίας Λονδίνου, 

δ) έναν εκπρόσωπο της Ενώσεως Εφοπλιστών Επιβατηγών Ακτο¬ 
πλοϊκών Πλοίων, 

ε) δύο εκπροσώπους της Πανελλήνιας Ναυτικής Ομοσπονδίας, 

ζ) έναν εκπρόσωπο του Ναυτικού Επιμελητηρίου Ελλάδος. 

4. Η θητεία του πιο πάνω συμβουλίου είναι 3ετής. 

5. Πόροι του° Μουσείου Εμπορικής Ναυτιλίας είναι: 

α) Οι αρωγές υπέρ των σκοπών του Μουσείου εκ μέρους του Κράτους 
ή λοιπών οργανισμών και φορέων, οι οποίοι ενδιαφέρονται για το έργο 
του. 

β) Τυχόν δωρεές και κληροδοσίες. 

6. Κάθε άλλη λεπτομέρεια σχετική με την οργάνωση, τη λειτουργία 
και τη διοίκηση του «Μουσείου Εμπορικής Ναυτιλίας» καθορίζεται με 

απόφαση του Υπουργού Εμπορικής Ναυτιλίας, η οποία δημοσιεύεται 
στην Εφημερίδα της Κυβερνήσεως. 

Άρθρο 10 

Το άρθρο 156 του Ν.Δ. 187/1973 (ΦΕΚ 261 Α’/3. 10.73) αντικα¬ 
θίσταται ως εξής: 

Άρθρο 156 

Έκδοση αστυνομικών διατάξεων 

Για την άσκηση των αρμοδιοτήτων Διοικητικής Αστυνομίας των Λι¬ 
μενικών Αρχών εκδίδονται αστυνομικές διατάξεις, με τον τύπο των γε¬ 
νικών και ειδικών κανονισμών λιμένων, ως εξής: 

α) Οι γενικοί κανονισμοί λιμένων, που ρυθμίζουν κοινά για όλες τις 
Λιμενικές Αρχές θέματα, εκδίδονται από τον Αρχηγό Λιμενικού Σώμα¬ 
τος, εγκρίνονται από τον Υπουργό, δημοσιεύονται στην Εφημερίδα της 
Κυβερνήσεως και ισχύουν στις περιοχές ευθύνης όλων των Λιμενικών 
Αρχών της Χώρας. 

β) Οι ειδικοί κανονισμοί λιμένων, που ρυθμίζουν τα σχετικά με τις 
ιδιομορφίες του κάθε λιμένα θέματα, που δεν ρυθμίζονται από το γενικό 
κανονισμό λιμένα, εκδίδονται από τις οικείες Λιμενικές Αρχές και μετά 
από γνώμη του Νομάρχη, εγκρίνονται από τον Υπουργό Εμπορικής 
Ναυτιλίας και δημοσιεύονται στην Εφημερίδα της Κυβερνήσεως. 

Οι ειδικοί κανονισμοί λιμένων ισχύουν μόνο στην περιοχή ευθύνης 
της Λιμενικής Αρχής, που τους εκδίδει. Κατ’ εξαίρεση, για τους ειδι¬ 
κούς κανονισμούς λιμένα, που εκδίδονται από το Κεντρικό Λιμεναρχείο 
Πειραιά, δεν απαιτείται γνώμη του Νομάρχη». 

Άρθρο 11 

Λειτουργία σχολείων κυβερνητικών σκαφών αναψυχής 
ιδιωτικής χρήσης και έκδοση αδειών διακυβέρνησης αυτών 

1. Με άδεια του Υπουργού Εμπορικής Ναυτιλίας μπορεί να επιτρέπε¬ 
ται η ίδρυση και λειτουργία σχολείων προς εκπαίδευση υποψηφίων, για 
την απόκτηση άδειας κυβερνήτη πλοίου αναψυχής ιδιωτικής χρήσης 
μέχρι 100 ΚΟΧ, σε ιστιοπλοϊκούς και ναυτικούς ομίλους, ναυταθλη¬ 
τικά σωματεία και συλλόγους, καθώς και ιδιωτικές σχολές ιστιοπλοΐας, 
που λειτουργούν νόμιμα στην Ελλάδα. 

2. Με αποφάσεις του Υπουργού Εμπορικής Ναυτιλίας καθορίζονται 
οι όροι και προϋποθέσεις ίδρυσης και λειτουργίας των πιο πάνω σχο¬ 
λείων, καθώς και της έκδοσης των σχετικών αδειών κυβερνητικών σκα¬ 
φών αναψυχής ιδιωτικής χρήσης. Με τις αποφάσεις αυτές ρυθμίζεται 
κάθε θέμα σχετικό με τα προσόντα και την εκπαίδευση των υποψηφίων, 
τα προσόντα των διδασκόντων, την εξεταστέα ύλη, τη διαδικασία και 
τον τρόπο των εξετάσεων, τη σύνθεση των εξεταστικών επιτροπών, τα 
απαιτούμενα δικαιολογητικά των υποψηφίων, την αρμοδιότητα για την 
έκδοση και αναγνώριση των αδειών κυβερνητών, την εξαίρεση ορισμέ¬ 
νων κατηγοριών ατόμων από τις εξετάσεις και τον τρόπο έκδοσης των 
αδειών σε αυτά, τον τύπο των χορηγούμενων αδειών, την έκταση του 
δικαιώματος διακυβέρνησης, που θα παρέχουν οι σχετικές άδειες ανά¬ 


λογα με το μήκος, τη χωρητικότητα ή την έκταση των εκτελούμενων 
ταξιδιών, καθώς κάι κάθε άλλο συναφές θέμα. 

Άρθρο 12 

Στο τέλος του άρθρου 1 του Ν. ΓΣΙΣΤ/1907 προστίθεται παράγρα¬ 
φος ως εξής: 

«Η ανέγερση μνημειακού συγκροτήματος για τη Μάχη της Κρήτης 
το 1941 αποτελεί σκοπό δημόσιας ανάγκης - ωφέλειας και επιτρέπεται 
για το σκοπό αυτόν η κήρυξη αναγκαστικής απαλλοτριώσεως. 

Η απαλλοτρίωση κηρύσσεται υπέρ του Ελληνικού Δημοσίου και με 
δαπάνη της Κτηματικής Εταιρείας του Δημοσίου». 

Άρθρο 13 

1. Στους αξιωματικούς Λ.Σ. που τοποθετούνται στις προξενικές αρ¬ 
χές ως προξενικοί λιμενάρχες ή ναυτιλιακοί ακόλουθοι, καθώς και 
στους βοηθούς τους καταβάλλεται επίδομα υπηρεσίας αλλοδαπής σύμ¬ 
φωνα με τις αντίστοιχες διατάξεις, που ισχύουν για τους τοποθετούμε¬ 
νους ως (ακολούθως στις ελληνικές πρεσβείες αξιωματικούς των Ενό¬ 
πλων Δυνάμεων. 

2. Στους παραπάνω αξιωματικούς Λ.Σ. καταβάλλεται προσαύξηση 
στο επίδομα του Πρέσβη για κάθε παιδί, όπως αυτή καθορίζεται κάθε 
φορά για τους μόνιμους υπαλλήλους της εξωτερικής υπηρεσίας του 
Υπουργείου Εξωτερικών. 

Άρθρο 14 

Το προβλεπόμενο από την παράγραφο 3 του άρθρου 11 του Ν. 
1513/1985 (ΦΕΚ 12 Α') ποσοστό 20% για την κατάταξη στις Σχολές 
Αστυφυλάκων, Πυροσβεστών και Λιμενοφυλάκων οπλιτών με πενταετή 
υποχρέωση, που απολύθηκαν, μειώνεται σε 4%. 

Άρθρο 15 
Έναρξη ισχύος 

Η ισχύς του νόμου αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως. 

Παραγγέλομε τη δημοσίευση του παρόντος στην Εφημερίδα της Κυ¬ 
βερνήσεως και την εκτέλεσή του ως νόμου του Κράτους. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΙΩΑΝΝΗΣ ΒΑΡΒΓΓΣΙΩΤΗΣ ΙΩ. ΠΑΛΑΙΟΚΡΑΣ ΣΑΣ 

ΕΜΠΟΡΙΚΗΣ ΝΑΥΤΙΛΙΑΣ ΔΗΜΟΣΙΑΣ ΤΑΞΗΣ 

ΑΡ. ΠΑΥΛΙΔΗΣ ΙΩΑΝΝΗΣ ΒΑΣΙΛΕΙΑΔΗΣ 

ΕΜΠΟΡΙΟΥ 

ΑΘΑΝ. ΞΑΡΧΑΣ 

θεωρήθηκε και τέθηκε η Μεγάλη Σφραγίδα του Κράτους. 

Αθήνα, 14.Μαρτίου 1991 

Ο ΕΠΙ ΤΉΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

' 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση φΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


'Λκ 

Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ* 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ.Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















